ଗତ କିଛି ମାସ ହେବ ପେଟ୍ରୋଲ ଡିଜେଲ ସହିତ ଖାଇବା ତେଲର ଦରରେ ଅହେତୁକ ବୃଦ୍ଧି ଦେଖିବାକୁ ମିଳିଥିଲା। ନିତ୍ୟ ବ୍ୟବହାର୍ଯ୍ୟ ବସ୍ତୁ ଗୁଡିକର ଦର ବଢ଼ିବା ପରେ ସାଧାରଣ ଲୋକେ ଏହି ମହଙ୍ଗା ମାଡ଼ରେ ବହୁ ହନ୍ତସନ୍ତ ହୋଇଥିଲେ। ତେବେ, ଦୀପାବଳି ସମୟରେ ସରକାର ପେଟ୍ରୋଲ ଦର ସହିତ ଖାଇବା ତେଲର ଦରକୁ ମଧ୍ୟ କିଛି ମାତ୍ରାରେ ହ୍ରାସ କରିଛନ୍ତି।
ଖାଦ୍ୟ ଏବଂ ସାର୍ବଜନିକ ବଣ୍ଟନ ବିଭାଗର ସଚିବ ସୁଦର୍ଶନ ପାଣ୍ଡେ ଶୁକ୍ରବାର କହିଛନ୍ତି ଯେ ଖାଇବା ତେଲର ମୂଲ୍ୟ ଯଥେଷ୍ଟ ହ୍ରାସ ପାଇଛି। ଅନେକ ସ୍ଥାନରେ ଏହା ୨୦, ୧୮, ୧୦ ଏବଂ ୭ ଟଙ୍କା ପର୍ଯ୍ୟନ୍ତ ହ୍ରାସ ପାଇଛି। ଖଜୁରୀ,ବାଦାମ,ସୋୟାବିନ୍,ସୂର୍ଯ୍ୟମୁଖୀ ଏବଂ ସମସ୍ତ ପ୍ରମୁଖ ତେଲର ଦର ହ୍ରାସ ପାଇଛି। ବର୍ତ୍ତମାନ ପାର୍ବଣ ଋତୁ ଚାଲିଥିବା ବେଳେ ଖାଇବା ତେଲରେ ଏଭଳି ହ୍ରାସ ଖାଉଟି ମାନଙ୍କୁ ଅଶ୍ୱସ୍ତ କରିଛି।
